ธ.ก.ส.แต่งดำ ประท้วง"สมคิด"จะสั่งยุบกิจการ
สหภาพ ธ.ก.ส. ออกแถลงการณ์ ยืนยัน เป็นธนาคารของประชาชน  พร้อมนัดแต่งดำ ประท้วง"สมคิด"จะสั่งยุบกิจการ
8 ม.ค. 2559

สหภาพ ธ.ก.ส. ออกแถลงการณ์ ยืนยัน เป็นธนาคารของประชาชน  พร้อมนัดแต่งดำ ประท้วง"สมคิด"จะสั่งยุบกิจการ  
นายภูเบศวร์ เพชรเจริญ เลขาธิการ สหภาพแรงงานรัฐวิสาหกิจ ธนาคารเพื่อการเกษตรและสหกรณ์การเกษตร(ธ.ก.ส.)  กล่าวถึงแถลงการณ์แสดงจุดยืนของสหภาพพนักงาน ธ.ก.ส. เพื่อแสดงจุดยืนว่า ธ.ก.ส.เป็นของประชาชน ในการทำหน้าที่เราเป็นธนาคารของรัฐที่ดูแลเศรษฐกิจฐานราก โดยเฉพาะภารกิจที่สำคัญที่สุดคือการดูแลพี่น้องเกษตรกรมาอย่างยาวนาน ทำมาตลอดระยะเวลา 50 ปีและยืนยันที่จะทำหน้าที่นี้ต่อไป ในการทำหน้าที่ตรงนี้เราอยากเห็นผู้บริหาร ผู้กำหนดนโยบายทุกระดับให้มีความเข้าใจและทำงานร่วมกัน อย่างเคารพให้เกียรติคนทำงาน เรายืนยันว่าเราจะทำหน้าที่ในฐานะที่เป็นกลไกที่จะดูแลพี่น้องประชาชน ซึ่งถือเป็นหัวใจสำคัญ เรายืนยันว่าจะทำหน้าที่อย่างเข้มแข็งต่อไป
สำหรับบรรยากาศ ที่ ธ.ก.ส. สำนักงานใหญ่ และสาขาทั่วประเทศ นัดแต่งชุดดำเพื่อแสดงจุดยืน คัดค้านการแสดงความเห็นของนายสมคิด รองนายกรัฐมนตรี เรื่องที่ว่าหากธ.ก.ส.ดูแลเกษตรกรไม่ได้ก็จะให้ยุบทิ้งกิจการไป